open-index/open-wikipedia-markdown huggingface dataset:
כדוריד שדה

ממוזער|267x267 פיקסלים|מגרש כדוריד שדה
**כדוריד שדה** (באנגלית: **Field handball**; ידוע גם בשם **outdoor handball** או **grass handball**) היה דומה למה שכיום מכונה כדוריד ושוחק באולימפיאדת ברלין 1936.

הספורט משוחק על מגרש דשא (בדומה למגרש כדורגל) באורך של בין 90 ל-110 מטר, ורוחב של 55 עד 65 מטר. למגרש יש שני קווים מקבילים שמרחקם הוא 35 מטר מקו השער, המחלק את המגרש ל־3 חלקים; לכל חלק במגרש יכולים להיות עד 6 שחקנים של כל קבוצה. אזור השער הוא קו חצי עיגולי ברדיוס של 13 מטר, וסימן העונשין במרחק 14 מטרים מהשער. רוחב השער הוא 7.32 מטרים וגובהו 2.44 מטרים.

המשחק משוחק עם אותו הכדור כמו של הכדוריד המקורה על ידי שתי קבוצות של 11 שחקנים (בתוספת 2 שחקני חילוף) והמשחק מתחלק לשתי מחציות שכל אחת מהם היא 30 דקות (60 דקות בסך הכל).

ענף הכדוריד התפתח וגדל בפופולריות והחליף את כדוריד השדה, וכתוצאה מזה אליפות העולם בכדוריד שדה התקיימה בשנת 1966 בפעם האחרונה.

## ראו גם
* כדוריד באולימפיאדת ברלין (1936)

## קישורים חיצוניים

קטגוריה:קצרמר כדוריד
קטגוריה:משחקי כדור
קטגוריה:ספורט קבוצתי
קטגוריה:ספורט אולימפי לשעבר
אליפות ישראל בהיאבקות חופים

**אליפות ישראל בהיאבקות חופים**, היא תחרות ספורטיבית בהיאבקות בסגנון חופשי, החשובה ביותר בישראל בענף זה, לנשים ולגברים הנערכת בישראל משנת 2021. האליפות נערכת תחת "איגוד ההיאבקות בישראל". מתאבק אשר זוכה באליפות מקבל אישור להשתתף באליפות אירופה ובאליפות העולם. באליפות ישראל יכולים להשתתף נערות מגיל 15 ונערים מגיל 16.

## אליפות ישראל בהיאבקות חופשית

## ראו גם
*אליפות ישראל בהיאבקות חופשית

*אליפות ישראל בהיאבקות יוונית-רומית

## קישורים חיצוניים
* 
* 

קטגוריה:אליפויות ישראל בהיאבקות חופשית
Leviathan

**לוויתן** (באנגלית: **Leviathan**; מוכרת גם בשם הקיצור: **APT40**) היא קבוצת תקיפה סינית המבצעת פעולות סייבר התקפיות נגד ארצות הברית, קנדה וגורמים מערביים.

פעילותם ומיקומם של חברי הקבוצה הוא בעיר הדרומית האיקואו, מחוז האינאן.

התקפותיה של הקבוצה מתמקדות נגד אתרים ממשלתיים ואוניברסיטאות המבצעות מחקרים בתחום הרפואה, רובוטיקה ומחקר ימי ונגד חברות מתחרות של ארגונים סינים.

מלבד השם הרשמי, חברות אבטחת מידע נתנו לקבוצה שמות נוספים כגון: GreenCrash, Gadolinium, Bronze Mohawk, Feverdream, Kryptonite Panda.

## היסטוריה
על פי מחקר שנעשה על ידי חברת FireEye, קבוצת התקיפה פועלת משנת 2013 ופועלת בחסות ממשלת סין.

מטרתה העיקרית של הקבוצה איסוף מידע אשר באמצעותו יפתחו הסינים את יכולותיהם בתחום האזרחי והצבאי.

בחודש יוני 2021, האשימה ממשלת בריטניה את סין בכך שהיא עומדת מאחורי פעולות סייבר התקפיות שנעשו על ידי הקבוצה וביניהן פריצת שרתי Exchange.

בחודש יולי 2021, משרד המשפטים האמריקאי הגיש כתב אישום נגד ארבעה אזרחים סינים בכך שהיו חלק מקבוצת תקיפה שפרצה לגופים ממשלתיים ואוניברסיטאות בארצות הברית.

## ראו גם

* לוחמת רשת
* טרור קיברנטי
* האקינג
* משחקי מלחמה (אבטחת מידע)
* האקטיביזם

## קישורים חיצוניים

* סין ממקדת את תקיפות הסייבר שלה כנגד התעשייה הימית, באתר Israel Defense
* מידע על קבוצת Leviathan, באתר Omegaton.com

## הערות שוליים

קטגוריה:קבוצות האקרים סיניות
קטגוריה:לוחמה קיברנטית
פיליס ניקולסון

**פיליס ניקולסון** (באנגלית: **Phyllis Nicolson**; 21 בספטמבר 1917 – 6 באוקטובר 1968) הייתה פיזיקאית ומתמטיקאית בריטית שנודעה בזכות פיתוח שיטת קראנק-ניקולסון לפתרון משוואות דיפרנציאליות חלקיות, בשיתוף עם ג'ון קראנק. ניקולסון היא אחת מהנשים הראשונות שעסקו באנליזה נומרית.

## ראשית חייה והשכלה
ניקולסון נולדה בשם **פיליס לוקט** (Lockett) בעיירה מקלספילד והתחנכה בבית הספר סטוקפורט לבנות.

את דרכה האקדמית החלה בלימודי תואר ראשון בפיזיקה באוניברסיטת מנצ'סטר, אותו השלימה בשנת 1938. את לימודיה לתואר שני השלימה כשנה לאחר מכן, ואת התואר השלישי סיימה בשנת 1946. נושא עבודת הדוקטורט שלה היה "שלוש בעיות בפיזיקה תאורטית", כאשר הבעיה הראשונה דנה בקרינה קוסמית, כחלק ממחקר אותו ביצעה בהנחיית הפיזיקאי ההונגרי לאיוש יאנושי (בנו המאומץ של הפילוסוף ג'רג' לוקאץ').

## מלחמת העולם השנייה ולאחריה
עבודת הדוקטורט של ניקולסון הייתה אמורה להסתיים בשנת 1941, אולם הופרעה בשל גיוסה של ניקולסון לקבוצת המחקר של דאגלס הרטרי באוניברסיטת מנצ'סטר, שם עבדה בשנים 1940–1945, רוב משך מלחמת העולם השנייה. בתקופה זו ניקולסון התמקצעה באנליזה נומרית והייתה למשתמשת מיומנת באנלייזר דיפרנציאלי (אנ') שעיצב הרטרי.

ניקולסון וחבריה לקבוצת המחקר עסקו בפתרון בעיות הקשורות בהגנה אווירית ובפיתוח עבור משרד האספקה. מחקריה בנושא התנהגות טרנזיינטית במגנטרון של אנודה יחידה ובמוליכות חום, נכנסו לעבודת הדוקטורט שלה בתור הבעיה השנייה והשלישית.

מחקרה של ניקולסון במוליכות חום התקשר לפתרונות משוואת החום, ויחד עם עמיתה ג'ון קראנק חקרה ניקולסון את יציבותן הנומרית של שיטות פתרון אחדות. האלגוריתם אותו פיתחו ושנקרא כיום על שמם, שיטת קראנק-ניקולסון, צמח מעבודתם זו ופורסם בשנת 1947.

שיטה זו משמשת כיום גם לפתרון נומרי של משוואת שרדינגר התלויה בזמן, שהיא בעלת מבנה מתמטי דומה למשוואת החום (בהבדלים מסוימים).

לאחר הגשת עבודת הדוקטורט שלה, הייתה ניקולסון עמיתת מחקר על שם טאקר-פרייס בגירטון קולג' בקיימברידג', זאת עד לשנת 1949. בתקופה זו עבדה במעבדת קוונדיש. ישנו תיעוד מועט בלבד על אודות קורותיה המקצועיים בתקופה שלאחר מכן.

## חיים אישיים
בשנת 1942 נישאה לפיזיקאי מלקולם ניקולסון. לשניים נולדו שני בנים, דונלד מקלאוד (נולד ב-1947 בקיימברידג') ורודריק איאן (נולד ב-1950 בלידס). המשפחה עקרה ללידס עקב מינוי של מלקולם למרצה באוניברסיטת לידס, סמוך ללידת בנם השני.

בדצמבר 1951 נהרג מלקולם בתאונת רכבת, והוא בן 33 בלבד. פיליס, שהתאלמנה בטרם עת, קיבלה את משרת המרצה שלו באוניברסיטת לידס. בשנת 1955 נישאה ניקולסון בשנית, לפיזיקאי מלקולם מק'קייג, שהיה אב לאיאן בן ה-9 מנישואים קודמים. בשנת 1957 נולד בנם המשותף אנדרו מלקולם. שלושת בניה של ניקולסון היו בבגרותם לדוקטורים במתמטיקה, בפסיכולוגיה ובגאולוגיה.

בשנת 1968 נפטרה ניקולסון מסרטן השד בעיר שפילד, והיא בת 51 בלבד.

## לקריאה נוספת

## קישורים חיצוניים

* 

## הערות שוליים

קטגוריה:בעלי תואר דוקטור מאוניברסיטת מנצ'סטר
קטגוריה:מתמטיקאיות בריטיות
קטגוריה:פיזיקאיות בריטיות
קטגוריה:בריטיות שנולדו ב-1917
קטגוריה:בריטים שנולדו ב-1917
קטגוריה:בריטיות שנפטרו ב-1968
קטגוריה:בריטים שנפטרו ב-1968
סנטיאגו סימון

**סנטיאגו סימון** (בספרדית: **Santiago Simón**; נולד ב-13 ביוני 2002 בחוסה ס. פאס שבארגנטינה) הוא כדורגלן ארגנטינאי המשחק בעמדת קשר הכנף בקבוצת דפורטיבו טולוקה מליגת העל המקסיקנית.

## קריירת מועדונים
סימון החל לשחק באקדמיה של קופרטיבה טורטוגיטאס בגיל ארבע. בשנת 2013 הצטרף למחלקת הנוער של ריבר פלייט. ב-21 בנובמבר 2020 ערך את הופעת הבכורה שלו בקבוצה הבוגרת של המועדון, בניצחון 2-0 על באנפילד במסגרת ליגת העל הארגנטינאית לעונת . הוא ערך שתי הופעות ליגה בעונה זו.

ב-23 באפריל 2021 ערך סימון את הופעת הבכורה שלו בגביע ליברטדורס, בתיקו 1-1 נגד פלומיננסה במסגרת שלב הבתים של המפעל לעונת 2021.

ב-16 באוגוסט 2025 חתם בדפורטיבו טולוקה המקסיקנית.
## תארים
;ריבר פלייט
* הסופר קאפ הארגנטינאי (2): 2019, 2023
* ליגת העל הארגנטינאית (2): 2021, 2023
* טרופאו דה קמפאונס (2): 2021, 2023

;נבחרת ארגנטינה עד גיל 17
* אליפות דרום אמריקה עד גיל 17 (1): 2019

## קישורים חיצוניים

## הערות שוליים

קטגוריה:כדורגלנים ארגנטינאים
קטגוריה:קשרי כדורגל ארגנטינאים
קטגוריה:כדורגלני ריבר פלייט
קטגוריה:כדורגלני דפורטיבו טולוקה
קטגוריה:ארגנטינאים שנולדו ב-2002
Kimsuky

**קימסוקי** (באנגלית: **Kimsuky**) היא קבוצת תקיפה צפון קוריאנית המבצעת פעולות סייבר התקפיות נגד דרום קוריאה, אירופה וארצות הברית.

התקפותיה של הקבוצה מתמקדות נגד חברות מסחריות ומוסדות פיננסיים על מנת לרגל, לגנוב כספים ולהעבירם אל צפון קוריאה. הקבוצה פועלת לצד "Ricochet Chollima" שגם היא משוערת כנתמכת על ידי ממשלת קוריאה הצפונית.

מלבד השם הרשמי, חברות אבטחת מידע נתנו לקבוצה שמות נוספים כגון: Velvet Chollima ו-Black Banshee.
## היסטוריה
על פי מחקר שנעשה על ידי הסוכנות האמריקאית לאבטחת מידע וסייבר, קבוצת התקיפה פועלת משנת 2012 ופועלת בחסות ממשלת קוריאה הצפונית.

בשנת 2015, דיווחה דרום קוריאה כי קבוצת התקיפה גנבה נתונים מתחנת הכוח הגרעינית.

בשנת 2019, תקפה הקבוצה את דיפלומטים דרום קוריאנים בדימוס באמצעות התקפות דיוג ממוקד.

בחודש ספטמבר 2020, ניסו חברי הקבוצה לפרוץ ל-11 פקידים במועצת הביטחון של האו"ם.

בחודש מאי 2021, דווח שעקבות של קבוצת התקיפה זוהו במכון לחקר לאנרגיה אטומית של קוריאה הדרומית.

## ראו גם
* לוחמת רשת
* טרור קיברנטי
* האקינג
* משחקי מלחמה (אבטחת מידע)
* האקטיביזם

## קישורים חיצוניים
* דיווח: האקרים מצפ״ק ניסו לגנוב מידע לגבי אנרגיית הגרעין של השכנה מדרום, באתר Israel Defense
* מידע על קבוצת Kimsuky, באתר Omegaton.com

## הערות שוליים

קטגוריה:לוחמה קיברנטית
קטגוריה:קבוצות האקרים איראניות
ג'ק מקלופלין

**ג'ק אלן מקלופלין** (באנגלית: **Jack Alan McLoughlin**; נולד ב-1 בפברואר 1995) הוא שחיין אוסטרלי סגן האלוף האולימפי (טוקיו 2020) במשחה ל-400 מטר חופשי.

## ביוגרפיה
מקלופלין נולד וגדל בדרום בריזביין, קווינסלנד.

### 2016
באולימפיאדת ריו דה ז'ניירו (2016) סיים במקום תשיעי במשחה ל-1500 מטר חופשי בתוצאה של 14:56.02 דקות.

### 2017
באליפות העולם שנערכה בבודפשט, הונגריה ביולי 2017 סיים במקום 11 במשחה ל-1500 מטר חופשי בתוצאה של 15:01.55 דקות ובמקום 13 במשחה ל-800 מטר חופשי בתוצאה של 7:53.51 דקות. נוסף לכך הוא השתתף בתחרויות במשחים במים פתוחים וסיים במקום 23 במשחה ל-5 ק"מ בתוצאה של 55:05.8 דקות ובמקום רביעי במשחה שליחים 4x1.25 ק"מ משולב (2 שחייניות ו-2 שחיינים) בתוצאה של 54:42.9 דקות. 

### 2018
במשחקי חבר העמים שנערכו בגולד קוסט, קווינסלנד בתחילת אפריל 2018 הוא זכה בשתי מדליות, זהב וכסף. מדליית זהב במשחה ל-1500 מטר חופשי בשיא אישי חדש של 14:47.09 דקות, לפני דניאל ג'רוויס מוויילס (14:48.67 דקות) ומק הורטון (14:51.05 דקות) ומדליית כסף במשחה ל-400 מטר חופשי בתוצאה של 3:45.21 דקות, אחרי מק הורטון (3:43.76 דקות) ולפני ג'יימס גאי מאנגליה (3:45.32 דקות).

### 2019
#### מדליית זהב באליפות עולם
באליפות העולם שנערכה בקוואנגג'ו, קוריאה הדרומית ביולי 2019 זכה במדליית זהב במשחה שליחים 4x200 מטר חופשי לאחר ששחה בשלב המוקדמות. כשחיין שני קבע ב"זינוק שליחים" תוצאה של 1:46.80 דקות. נוסף לכך, הוא סיים במקום רביעי במשחה ל-800 מטר חופשי בתוצאה של 7:42.64 דקות, במקום שישי במשחה ל-400 מטר חופשי בתוצאה של 3:45.19 דקות, בשלב המוקדמות הוא קבע תוצאה של 3:44.79 דקות ועלה מהמקום השלישי למשחה הגמר ובמקום 16 במשחה ל-1500 מטר חופשי בתוצאה של 15:04.64 דקות.

### 2021
במבחנים האוסטרלים לאולימפיאדת טוקיו (2020) שנערכו באדלייד, אוסטרליה הדרומית ביוני 2021 הוא זכה במדליית כסף במשחה ל-400 מטר חופשי בשיא אישי חדש של 3:43.27 דקות, אחרי אלייג'ה ווינינגטון (3:42.65 דקות) ולפני מק הורטון (3:43.92 דקות). 	
#### סגן אלוף אולימפי
במשחקים האולימפיים עצמם זכה במדליית כסף במשחה ל-400 מטר חופשי בתוצאה של 3:43.52 דקות, אחרי אחמד חפנאווי מתוניסיה (3:43.36 דקות) וקירן סמית' מארצות הברית (3:43.94 דקות). נוסף לכך, הוא סיים במקום חמישי במשחה ל-800 מטר חופשי בתוצאה של 7:45.00 דקות ובמקום עשירי במשחה ל-1500 מטר חופשי בתוצאה של 14:56.98 דקות.

## שיאים אישיים
### בריכה אולימפית
* 400 מטר חופשי: 3:43.27 דקות (2021)
* 800 מטר חופשי: 7:42.51 דקות (2021)
* 1500 מטר חופשי: 14:47.09 דקות (2018)
### בריכת 25 מטר
* 400 מטר חופשי: 3:39.03 דקות (2018)
* 800 מטר חופשי: 7:39.31 דקות (2018)
* 1500 מטר חופשי: 14:44.89 דקות (2014)

## ראו גם

## קישורים חיצוניים

קטגוריה:שחייני חופשי
קטגוריה:שחייני מים פתוחים
קטגוריה:שחיינים אולימפיים אוסטרלים
קטגוריה:שחיינים באולימפיאדת ריו דה ז'ניירו (2016)
קטגוריה:אוסטרלים שנולדו ב-1995
קטגוריה:זוכי מדליית כסף אולימפית אוסטרלים באולימפיאדת טוקיו (2020)
קטגוריה:זוכי מדליית כסף אולימפית באולימפיאדת טוקיו (2020): שחייה
We Remain

"**We Remain**" הוא שיר של הזמרת כריסטינה אגילרה אשר יצא כסינגל מתוך הפסקול, בסרט משחקי הרעב: התלקחות, ב-1 באוקטובר 2013 על ידי חברות התקליטים RCA רקורדס, ריפבליק רקורדס וליונסגייט. השיר נכתב על ידי ראיין טדר, ברנט קטצ'ל ומיקי אקו והופק על ידי השניים הראשונים.

השיר הגיע למקום ה-14 במצעד הסינגלים של ולוניה.

## סוגה והצלחה
מבחינה מוזיקלית, "We Remain" הוא שיר בלדת ארנה פופ ומבחינה לירית, הוא עוסק בהתמדה. מבקרי המוזיקה שיבחו את הלחן והצלילים של השיר וכינו אותו כאחד מרגעי השיא של הפסקול. מבחינה מסחרית, השיר לא זכה להצלחה כאשר דורג במספר מצומצם של מדינות ובמקומות נמוכים.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-11 מיליון השמעות.

## מיקומי שיא

## קישורים חיצוניים

## הערות שוליים

קטגוריה:שירי 2013
קטגוריה:סינגלים מ-2013
קטגוריה:שירי כריסטינה אגילרה
קטגוריה:שירי משחקי הרעב
קטגוריה:שירים באנגלית
קטגוריה:שירים שנכתבו על ידי ראיין טדר
קטגוריה:בלדות משנות ה-2010
קטגוריה:בלדות פופ
קטגוריה:סינגלים בהוצאת יוניברסל מיוזיק גרופ
קטגוריה:סינגלים בהוצאת ריפבליק רקורדס
קטגוריה:סינגלים בהוצאת RCA רקורדס
האנדרטה לזכר חללי צבא דרום לבנון

**האנדרטה לזכר חללי צבא דרום לבנון** היא אנדרטת מלחמה הנמצאת בסמוך למטולה שבישראל. האנדרטה מנציחה את זכרם של חללי צבא דרום לבנון שנפלו במערכה ברצועת הביטחון וזאת במהלך שיתוף פעולה עם צבא הגנה לישראל.

האנדרטה מחליפה את האנדרטה המקורית, שהוקמה בסמוך לכפר מרג' עיון שבדרום לבנון ופוצצה על-ידי כוחות חזבאללה לאחר הנסיגה מלבנון ב-2000. העבודות על האנדרטה החדשה החלו בסוף 2020 והסתיימו ביולי 2021. האנדרטה הוקמה בהשקעה של 2.4 מיליון שקלים מתקציב הביטחון בשיתוף פעולה עם קק"ל.

## האנדרטה המקורית במרג' עיון
[שמאל|ממוזער|371x371 פיקסלים|האנדרטה לזכר חללי צבא דרום לבנון ב[מרג' עיון]]
בשנת 1997 אורי לוברני יצר קשר עם האדריכל יעקב רכטר ובנו אמנון רכטר, וביקש מהם להפגש בתל אביב עם הגנרל אנטואן לאחד. בפגישה התבקשו האדריכלים לסייע בהתנדבות להקמת האנדרטה לזכר חללי צבא דרום לבנון. לאחר מספר ימים התקיימה פגישה נוספת במפקדת יחידת הקישור ללבנון שם נבחן שטח ליד מרג' עיון, המשקיף על הבופור. האדריכלים אישרו את השטח, מכיוון שראש ההר היה שטוח, וניתן היה לבנות את האנדרטה ללא עבודות הכנה מרובות.

תכנון האנדרטה כלל מבנה מרכזי שכלל חלל להתייחדות. לצד המבנה נבנו שני מגדלים: האחד עם סימן של צלב והשני עם סימן של סהר (אשר בלילה הוארו וניתן היה לראות אותן קילומטרים הרחק מהאנדרטה). מסביב לאנדרטה תוכננו קירות שעליהן נכתבו שמות של כ-650 מהחללים. גג המבנה המרכזי תוכנן להיות מצופה בלוחות נחושת, ועץ ארז גדול היה אמור להינטע בכניסה, אלא שבעקבות בעיות תקציב שני סעיפים אלו ירדו מהפרק במהלך עבודות התכנון של האנדרטה.

האחים מרון ממארג' עיון נבחרו לבצע את העבודה. הפגישות עם הקבלנים היו גם בארץ וגם בשטח. האנדרטה נבנתה מחומרים פשוטים, יציקות בטון עם טיח ועץ ארז הלבנון כסמל של לבנון. משרד הביטחון הישראלי יזם ומימן את האנדרטה. ב־22 במאי 2000 עם השלמתה של האנדרטה, נערך טקס לציון פתיחת האתר בנוכחותם של הגנרל לאחד, אלוף פיקוד צפון, גבי אשכנזי ומפקד יחידת הקישור ללבנון, בני גנץ. עם זאת, יומיים לאחר מכן, עם נסיגת צה"ל מלבנון האנדרטה פוצצה על יד חזבאללה.

## תיאור
האנדרטה כוללת רחבת הנצחה, אזור תצפית, חורשת עצים ומתחם חנייה למבקרים. גודלה של האנדרטה הוא כ-2,800 מ"ר. האנדרטה עשויה מבטון חשוף ומכילה מוטיביים שנלקחו מהאנדרטה המקורית, שהייתה בסמוך לכפר מרג' עיון שבדרום לבנון אך פוצצה על-ידי כוחות חזבאללה לאחר הנסיגה מלבנון ב-2000. ברחבת ההנצחה מוצב עץ זית כסמל לתקווה ושלום.

## קישורים חיצוניים

* 
* ההקלטה בעמדת ההסברה הקולית באנדרטה

## הערות שוליים

קטגוריה:הגליל העליון: אנדרטאות
קטגוריה:צבא דרום לבנון
קטגוריה:גבול ישראל–לבנון: מבנים
קטגוריה:מטולה: מבנים
פר כריסטיאן פוס

**פר כריסטיאן פוס** (בנורווגית: **Per-Kristian Foss**; נולד ב-19 ביולי 1960, אוסלו) הוא פוליטיקאי נורווגי שכיהן בין היתר כשר האוצר.

פר פור היה פעיל במפלגה השמרנית. בשנים 1973–1977 הוא היה מנהיג של תנועת הנוער של המפלגה. בשנת 1977 הוא סיים לימודים באוניברסיטת אוסלו עם תואר במדעי המדינה וקרימינולוגיה.

בשנים 1971–1975 פר כריסטיאן פוס היה חבר במועצת עיריית אוסלו. הוא נבחר לסטורטינג בשנת 1981 ובהמשך נבחר מחדש עוד 6 פעמים. הוא כיהן בסטורטינג עד לשנת 2013. לפני זה הוא כיהן כעוזר חבר פרלמנט בשנים 1977–1981.

בשנים 2001–2005 הוא כיהן בתפקיד של שר האוצר. באותה תקופה חשבו שהוא יתמודד של הנהגת המפלגה, אך בסופו של דבר פוס לא הציג את מועמדותו.

הוא זכה להתעניינות מיוחדת כנציג קהילת להט"ב ראשון שכיהן כשר בממשלת נורווגיה. בשנת 2009 הוא השתתף בתערוכה לכבוד הוצאה של הספר "Gay Kids".

## קישורים חיצוניים

* ביוגרפיה רשמית באתר הסטורטינג

קטגוריה:שרי האוצר של נורווגיה
קטגוריה:בוגרי אוניברסיטת אוסלו
קטגוריה:להט"בים נורווגים
קטגוריה:פוליטיקאים הומוסקסואלים
קטגוריה:נורווגים שנולדו ב-1950
מסילות הברזל הסובייטיות

**מסילות הברזל הסובייטיות** (ברוסית: Советские железные дороги ,СЖД) הייתה מערכת הרכבות הלאומית בבעלות המדינה בברית המועצות, שבסיסה היה במוסקבה. הרכבת החלה לפעול בדצמבר 1922, זמן קצר לאחר הקמת ברית המועצות. היא פעלה עד לפירוק ברית המועצות בדצמבר 1991. מסילות הברזל הסובייטיות היו מסילת הברזל המאוחדת הגדולה בעולם ועמוד השדרה של כלכלת ברית המועצות. הרכבות הסובייטיות שדרגו והרחיבו מאוד את מסילות הברזל הקיסריות הרוסיות כדי לענות על דרישות ברית המועצות. הרכבת הייתה בשליטה ישירה של **[[משרד הרכבות של רוסיה|משרד הרכבות]]**.

לאחר פירוק ברית המועצות פוצלו מסילות הברזל הסובייטיות ל-15 חברות רכבת לאומיות שונות השייכות למדינות. עם זאת, לאחר פירוק מסילות הברזל הסובייטיות, התחבורה המסילתית במדינות הסובייטיות לשעבר ירדה מאוד ולא התאוששה לרמת יעילותה הקודמת עד היום. מסילות הברזל הרוסיות נחשבת חברה היורשת העיקרית של מסילות הברזל הסובייטיות. יורשים אחרים ירשו את התשתית הסובייטית במרכז אסיה.
## חברות יורשות

## ראו גם
* רכבת רוסיה
* מוזיאון הרכבת הרוסית, בסנט פטרסבורג, שבו נמצאים קטרים סובייטים ומכונות אחרות

## לקריאה נוספת
* 
## הערות שוליים

קטגוריה:ברית המועצות: רכבות
קטגוריה:רוסיה: רכבות
ביריאני

**ביריאני** (בהינדי: **बिरयानी**; באורדו: **بریانی**; באנגלית: **Biryani**) הוא תבשיל אורז הודי שמקורו בקרב המוסלמים במדינות תת-היבשת ההודית.

תבשיל הביריאני המסורתי מורכב מאורז, בשר בקר, ביצים, ירקות ותפוחי אדמה מזנים שונים. לתבשיל גרסאות שונות, שעשויות להכיל עוף, כבש, דג, שרימפס וגרסה צמחונית.

## היסטוריה
הביריאני הופיע לראשונה במרכזים המוסלמיים של דלהי במטבח המוגלאי והעוודהי ובדרום הודו מאזור מהיידראבאד וטמיל נאדו.

על פי ההיסטוריונית ליזי קולינגהאם (Lizzie Collingham), הביריאני התפתח במטבחים של האימפריה המוגולית, בין השנים 1526–1857 ונחשב לגרסה הודית של פילאף.

פירוש המילה ביריאני בפרסית הוא אורז מבושל או מטוגן ונגזר מצמד המילים בירינג' (برنج) שפירושה אורז ובריאן (بریان) שפירושה מבושל או מטוגן.

## גרסאות
לביריאני גרסאות שונות ומלבד הגרסה הרגילה קיימות גם גרסאות על בסיס גהי, צמחוניות ועל בסיס בשר כבש או דגים.
* **אמבור ביריאני (Ambur Biryani)** - גרסה הנפוצה באזור טמיל נאדו ונעשית באמצעות אורז סמבה או בסמטי.
* **ביריאני בקר (Beef Biryani)** - גרסה הנפוצה באזור היידראבאד ומכילה קוביות בשר של תאו או פרה.
* **נאוואיאטי ביריאני (Navayathi Biryani)** - גרסה המכילה בשר שבושל עם מסאלה, בצל, צ'ילי ירוק ועלי קארי.
* **בוהרי ביריאני (Bohri Biryani)** - גרסה הנפוצה באזור קראצ'י ומכילה עגבניות.
* **צ'טינאד ביריאני (Chettinad Biryani)** - גרסה הנפוצה באזור טמיל נאדו, עשויה מאורז סמבה, רוטב בשר חריף, בצל מטוגן, קארי וגהי.
* **דג קי ביריאני (Degh Ki Biryani)** - גרסה הנפוצה באזור פרבהאני, המוגשת בדרך כלל בחתונות ומכילה קוביות קטנות של בשר בקר או כבש עם זנגביל, שום, צ'ילי אדום, כמון, גראם מסאלה ובצל מטוגן.
* **דלהי ביריאני (Delhi Biryani)** - גרסה זו פיתחה טעם מקומי ייחודי כאשר המלכים המוגולים העבירו את בירתם הפוליטית לעיר דלהי בצפון הודו, עד שנות ה-50, רוב האנשים בישלו ביריאני בביתם ולכן קיימות גרסאות וטעמים שונים.
* **דאקאיה ביריאני (Dhakaiya Biryani)** - הגרסה הנפוצה באזור העיר דאקה בבנגלדש ומבוססת על בשר עזים מתובל מאוד, שמן חרדל, שום, בצל, פלפל שחור, קינמון, הל, שמנת, צימוקים וגבינה מגורדת.
* **דינדול ביריאני (Dindigul Biryani)** - גרסה הנפוצה באזור טמיל נאדו ומכילה קמח, ומיץ לימון.
* **היידראבאד ביריאני (Hyderabadi Biryani)** - גרסה הנפוצה באזור היידראבאד ועשויה מאורז בסמטי, בשר עזים או עוף המבושל באופן ארוך ואיטי.
***ממוני ביריאני (Memoni Biryani)** - גרסה הנפוצה באזור גוג'וראט-סינג ופקיסטן ועשויה מכבש, בצל ותפוחי אדמה.
***קליאני ביריאני (Kalyani Biryani)** - גרסה המכילה הרבה מאוד שום, זנגביל, כורכום, צ'ילי אדום, אבקת כוסברה, בצל ועגבניות.
***קולקטה ביריאני (Kolkata Biryani)** - גרסה הנפוצה בעיר קולקטה ומבוססת על תפוחי אדמה ובשר.
***סרילנקן בריאני (Sri Lankan Biryani)** - גרסה הנפוצה בסרי לנקה ונחשבת לחריפה ביותר מכל הסוגים ומכילה מלפפון חמוץ, קארי, קשיו ונענע.
***טלאסרי ביריאני (Thalassery Biryani)** - גרסה הנפוצה באזור קרלה ומכילה עוף ותבלינים רבים, מבוססת על אורז חימה, גהי, צימוקים, אגוזי קשיו, זרעי שומר, עגבנייה, כמון, זנגביל, שום, בצל שאלוט, ציפורן וקינמון.

## קישורים חיצוניים

* 
* 
*ביריאני: אורז הודי מתובל עם גזר, קשיו ושקדים, באתר סוגת
* 
*מתכון להכנת אורז ביריאני, באתר מאקו
*מתכון להכנת ביריאני: אורז הודי חגיגי, באתר סוגת
*מתכון להכנת ביריאני כבש בסגנון קשמירי, באתר בישולים
* 

## הערות שוליים

קטגוריה:המטבח ההודי
קטגוריה:המטבח האסייתי
קטגוריה:המטבח המרכז-אסייתי
Britney Ever After

**Britney Ever After** הוא סרט טלוויזיה דרמה ביוגרפי אמריקאי, המבוסס על חייה של בריטני ספירס, אשר בוים על ידי לסלי ליבמן ונכתב על ידי אן-מארי הס. הסרט שודר לראשונה בערוץ הטלוויזיה Lifetime ב-18 בפברואר 2017.

הסרט הוא סרט ביוגרפי רופף ולא רשמי, מאחר שלספירס או לקרוביה לא היה מעורבות מסוימת בסרט. בזמן ריאיון עיתונאי שניתן על ידי מקורבת לספירס, היא אמרה שהכוכבת "לא תתרום בשום צורה לסרט של לייפטיים... והיא לא תכיר בו".

## צוות השחקנים והדמויות
* נטשה באסט בתור בריטני ספירס
* פיטר בנסון בתור לארי רודולף
* קלייטון צ'יטי בתפקיד קווין פדרליין
* ניית'ן קיז בתור ג'סטין טימברלייק
* ניקול אוליבר בתור לין ספירס
* ג'יליאן וולצ'אק בתור פריס הילטון
* מתיו הריסון בתור ג'יימס פארנל ספירס
* מרקיאן טרסיוק בתור וייד רובסון
* קונור פאטון בתור לאנס בס
* מאט ויסר בתור ג'ואי פאטון
* לינדזי גיבסון בתור פלישיה קולוטה
* קייל וורן בתור ג'סי לוזאנו
* אמה ג'ונסון בתור אלי סימס
* ג'וזי בולברוק בתפקיד ג'יימי לין ספירס
* זאק וראן בתור ג'יי. סי. שאזיי
* אלינט לואיסיוס בתפקיד ג'יימי פוקס
* סרג' ג'אסוואל בתור עדנאן
* הריסון מקדונלד בתור רג ג'ונס
* תמרה תורסן בתור ג'נה דיואן
* פרנקי סינה בתור כריס קירקפטריק
* קלי מקייב בתפקיד ג'ייסון אלכסנדר
* בנג'מין ארסה בתפקיד סם לוטפי
* מייסון פיירהרסט בתור שון פרסטון ספירס
* ריס טאונסנד בתפקיד ג'יידן ג'יימס ספירס

## ביקורת
מגזין המוזיקה *[[NME]]* כינה את הסרט "תאונת דרכים" וביקר אותו בשל אי הדיוקים הרבים ובחירת הליהוק שלו. הבילבורד מתח ביקורת על הסרט על כך ש-"חסרים יותר מדי חלקים". הגרדיאן נתן ביקורת מעורבת יותר על הסרט, וכינה אותו "דביק, אבל משכנע באופן מוזר".

## קישורים חיצוניים
* 

## הערות שוליים

קטגוריה:סרטי 2017
קטגוריה:סרטים באנגלית
קטגוריה:סרטים אמריקאיים
קטגוריה:בריטני ספירס
קטגוריה:סרטים ביוגרפיים אמריקאיים
All Day and Night

"**All Day and Night**" הוא סינגל של הדיג'יי האנגלי, ג'קס ג'ונס, והדיג'יי הצרפתי מרטן סולבג, והזמרת האמריקאית, מדיסון ביר. השיר יצא, על ידי חברת התקליטים פולידור רקורדס, ב-28 במרץ 2019. השיר נכתב על ידי ג'ונס, סולבג, בקי היל, היילי סטיינפלד, קמיל פורסל, ג'ין ג'ין ומארק ראלף, והופק על ידי ג'ונס, סולבג, ומארק ראלף. השיר מופיע במיני-אלבום המשותף של ג'ונס וסולוויג, *Europa*, ומופיע במיני-אלבום הראשון של ג'ונס, *Snacks*, ובאלבומו הראשון של ג'ונס, *Snacks (Supersize)*.

נכון לספטמבר 2023, השיר הושמע למעלה מ-294 מיליון פעמים בספוטיפיי.

## וידאו קליפ
הווידאו קליפ של השיר יצא בערוץ היוטיוב של ג'קס ג'ונס, ב-11 באפריל 2019. נכון לנובמבר 2021, הווידאו קליפ נצפה למעלה מ-87 מיליון פעמים.

הווידאו קליפ השני של השיר, המכונה "Late Night Session", יצא בערוץ היוטיוב של ג'קס ג'ונס, ב-7 במאי 2019. נכון לנובמבר 2021, הווידאו קליפ נצפה למעלה מ-22 מיליון פעמים.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי ג'קס ג'ונס
קטגוריה:שירי מרטן סולבג
קטגוריה:שירי מדיסון ביר
קטגוריה:שירים באנגלית
קטגוריה:שירים שנכתבו על ידי בקי היל
קטגוריה:שירים שנכתבו על ידי ג'ין ג'ין
קטגוריה:שירים שנכתבו על ידי מרטן סולבג
קטגוריה:שירים שהופקו על ידי מארק ראלף
קטגוריה:שירים שנכתבו על ידי מארק ראלף
קטגוריה:שירים על לילות
צ'יפ ריס

**צ'יפ ריס** (באנגלית: **David Edward "Chip" Reese**; 28 במרץ 1951 – 4 בדצמבר 2007) היה שחקן פוקר אמריקאי. בשנת 1991 נבחר להיכל התהילה של הפוקר.

## ביוגרפיה
ריס למד כלכלה בדארטמות' קולג', ושיחק בקבוצת הפוטבול. באותה התקופה שיחק פוקר נגד פרופסורים וסטודנטים אחרים. בסיום לימודיו התקבל לבית ספר למשפטים באוניברסיטת סטנפורד, אך החליט לוותר על הלימודים ולשחק פוקר בצורה מקצוענית.

ריס היה שותף לכתיבת פרק ה-Stud בספר "Super/System" של דויל ברונסון ב-1979. בספר מציין ברונסון שריס אחד משחקני הפוקר הצעירים הטובים ביותר בעולם, ושחקן ה-Stud הטוב ביותר שהוא שיחק נגדו.

## קריירת פוקר
ב-1978 ריס זכה בצמיד אליפות העולם בפוקר הראשון שלו בטורניר Stud Split, בו הרוויח כ-19 אלף דולר. ב-1982 ניצח בטורניר לימיט Stud וזכה בכ-92 אלף דולר. ב-2006 ניצח בטורניר ה-50 אלף דולר , שלימים נקרא אליפות שחקני הפוקר, וזכה בצמיד השלישי שלו ובכ-1.8 מיליון דולר.

ריס זכה בסך של כ-4 מיליון דולר מטורנירי פוקר, כשמתוכם כ-2.2 מיליון דולר בסבב אליפות העולם.

### צמידי אליפות העולם בפוקר

## הוקרה
ב-1991 נבחר להיכל התהילה של הפוקר והיה לאדם החי הצעיר ביותר בהיכל התהילה.

ב-2007 נקבע טורניר ה-50 אלף דולר  (ולימים שונה למשחקים מעורבים) באליפות העולם כאליפות שחקני הפוקר, ושמותיהם של הזוכים בטורניר החל מ-2006, השנה בה זכה ריס עצמו בטורניר, נחרטו על גביע מיוחד על שמו, ה-"Chip Reese Memorial Trophy".

## קישורים חיצוניים

* 

## הערות שוליים

קטגוריה:שחקני פוקר אמריקאים
קטגוריה:בוגרי דארטמות' קולג'
קטגוריה:זוכי צמיד אליפות העולם בפוקר מארצות הברית
קטגוריה:חברי היכל התהילה של הפוקר
קטגוריה:אמריקאים שנולדו ב-1951
קטגוריה:אמריקאים שנפטרו ב-2007
Elfin Team

**קבוצת אלפין** (באנגלית: **Elfin Team** מוכרת גם בשם הקיצור: **APT33**) היא קבוצת תקיפה איראנית המבצעת פעולות סייבר התקפיות נגד דרום קוריאה, ערב הסעודית וארצות הברית.

התקפותיה של הקבוצה מתמקדות נגד חברות העוסקות בפיתוח ומחקר בתחום תעופה וחלל ופטרוכימיה על מנת לגנוב מידע ולהעבירו אל ממשלת איראן.

מלבד השם הרשמי, חברות אבטחת מידע נתנו לקבוצה שמות נוספים כגון: Refined Kitte (ניתן על ידי Crowdstrike), Holmium (ניתן על ידי Microsoft) ו-Magnallium.

## היסטוריה
על פי מחקר שנעשה על ידי חברת FireEye, קבוצת התקיפה פועלת משנת 2013 ופועלת בחסות ממשלת איראן.

בשנת 2017, רשמה הקבוצה שמות מתחם המתחזים לגופים מסחריים שונים: בואינג, נורת'רופ גראמן וינל ועוד.

בשנת 2019, דיווחה חברת ClearSky על סדרה של פעולות סייבר התקפיות שביצעה הקבוצה נגד חברות וארגונים מתחום ה-IT, הטלקומוניקציה, הנפט והגז והתעופה ברחבי העולם, קמפיין התקיפה זכה לשם Fox Kitten.

## ראו גם
* לוחמת רשת
* טרור קיברנטי
* האקינג
* משחקי מלחמה (אבטחת מידע)
* האקטיביזם

## קישורים חיצוניים
* יכולות הסייבר של איראן: הערכת האיום לאינטרסים הכלכליים והביטחוניים של ישראל, באתר INSS
* 
* 
* מידע על קבוצת Elfin Team, באתר Omegaton.com

## הערות שוליים

קטגוריה:קבוצות האקרים איראניות
קטגוריה:לוחמה קיברנטית
קטגוריה:איראן: צבא וביטחון
Hurts Like Hell (שיר של מדיסון ביר)

**Hurts Like Hell** (בעברית: **כואב כמו הגיהנום**) הוא שיר שהוקלט על ידי הזמרת-יוצרת האמריקאית מדיסון ביר, בהשתתפות הראפר האמריקאי אופסט מהרכב ההיפ הופ מיגוס. השיר יצא לאור באמצעות חברת התקליטים פירסט אקסס אנטרטיינמנט, ב-9 בנובמבר 2018, בפורמטים של הורדה דיגיטלית והזרמת מוזיקה. השיר נכתב על ידי ביר, אופסט, צ'ארלי XCX, ג'ייסון פבורת', ג'ורג' אסטסיו, ג'ון שייב ומייקל סבאת' והופק על ידי האיש הנעלם וסבאת'. הוא נועד במקור להיות הסינגל המוביל מאלבום האולפן הראשון של ביר, דבר שלבסוף לא קרה.

## רקע וכתיבה
"Hurts Like Hell" יצא לאחר שמיני-אלבום הבכורה של ביר, ''As She Pleases'' (2018), יצא. על השיר אמרה ביר: "ההפקה של "Hurts Like Hell" מרגישה לי ממש חדשה. יש לה אווירה וקצב כמו שלא שמעתי בעבר. אני אוהבת את צ'ארלי XCX, אז העבודה לצידה הייתה מעוררת השראה בעיניי".

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-215 מיליון השמעות.

## וידאו קליפ
הווידאו קליפ הרשמי של השיר פורסם ב-14 בנובמבר 2018, חמישה ימים לאחר יציאתו של "Hurts Like Hell" כסינגל. הוא הועלה לערוץ היוטיוב הרשמי של מדיסון ביר ובוסס על נקמה. מייק ואס מ-*[[Idolator]]* כינה את הקליפ כ"מעוות להפליא". מעבר לכך, הוא זכה להצלחה נאה ברחבי העולם כמו גם לביקורות חיוביות.

נכון לאוקטובר 2021, מונה הצפיות של הקליפ עומד על למעלה מ-35 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי מדיסון ביר
קטגוריה:שירי אופסט
קטגוריה:שירים באנגלית
קטגוריה:שירים שנכתבו על ידי צ'ארלי XCX
קטגוריה:שירים על בגידה: זוגיות
קטגוריה:שירים על גיהנום
Starstruck

"**Starstruck**" הוא סינגל של המוזיקאי הבריטי אולי אלכסנדר, שיצא במסגרת פרויקט הסולו שלו, יירס אנד יירס, שיצא, על ידי חברות התקליטים פולידור רקורדס ויוניברסל מיוזיק גרופ, ב-8 באפריל 2021. השיר נכתב על ידי קלרנס קופי ג'וניור, מארק ראלף, נתנאל לדווידג' ואולי אלכסנדר, והופק על ידי DetoNate ומארק ראלף. רמיקס בהשתתפות הזמרת האוסטרלית קיילי מינוג יצא ב-21 במאי 2021.

נכון לנובמבר 2021, השיר הושמע למעלה מ-27 מיליון פעמים בספוטיפיי.

## וידאו קליפ
הווידאו קליפ של הסינגל, שבויים על ידי פרד רוסון, יצא לראשונה בערוץ היוטיוב של יירס אנד יירס, ב-12 באפריל 2021. בווידאו קליפ, אולי אלכסנדר נראה נרדף רומנטית סביב בית גדול על ידי שיבוט של עצמו. לקראת סוף הווידאו קליפ, מתגלה שהתקרית הייתה בדמיונו של אולי אלכסנדר. נכון לנובמבר 2021, הווידאו קליפ נצפה למעלה מ-5 מיליון פעמים.

## הופעות חיות
ב-16 באפריל 2021, אלכסנדר ביצע את השיר בשידור חי בתוכנית "המופע של גרהם נורטון" וב-*The One Show*. ב-25 באפריל 2021, הוא ביצע את השיר ב-*Sunday Brunch*. ב-29 באפריל 2021 הוא ביצע את השיר ב-*The Late Late Show with James Corden*.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי יירס אנד יירס
קטגוריה:שירי קיילי מינוג
קטגוריה:שירים באנגלית
קטגוריה:שירים שהופקו על ידי מארק ראלף
קטגוריה:סינגלים בהוצאת פולידור רקורדס
קטגוריה:שירים שנכתבו על ידי מארק ראלף
טום מקאבוי

**טום מקאבוי** (באנגלית: **Thomas K. McEvoy**; נולד ב-14 בנובמבר 1944) הוא שחקן פוקר אמריקאי, זוכה הטורניר המרכזי של אליפות העולם בפוקר ב-1983. בשנת 2013 נבחר להיכל התהילה של הפוקר.

## ביוגרפיה
מקאבוי נולד וגדל במישיגן שבארצות הברית. עבד כרואה חשבון עד שהחל לשחק פוקר בצורה מקצוענית ב-1978. בראיון מ-2004 אמר שהחל לשחק פוקר בגיל 5 עם סבתא שלו, ובבית הספר היסודי היה משחק עם ילדים אחרים על כסף.

מקאבוי מתנגד נחרץ של עישון והוא הגורם המרכזי לכך שאסור לעשן סביב שולחנות הפוקר באליפות העולם בפוקר.

במהלך השנים היה שותף לכתיבתם של 14 ספרי פוקר, חלקם במשותף עם שחקני פוקר מוכרים אחרים.

## קריירת פוקר
ב-1983 זכה מקאבוי בצמיד אליפות העולם בפוקר הראשון שלו בטורניר לימיט טקסס הולדם, בו הרוויח כ-117 אלף דולר. בהמשך הסדרה באותה השנה זכה באירוע המרכזי וב-540 אלף דולר. ב-1986 זכה בצמיד השלישי שלו ובכ-52 אלף דולר בטורניר ראז. ב-1992 זכה בצמיד הרביעי שלו ובכ-79 אלף דולר בטורניר לימיט אומהה.

ב-2013 נבחר להיכל התהילה של הפוקר.

נכון לנובמבר 2021 זכה מקאבוי בסך של כ-3 מיליון דולר מטורנירי פוקר, כשמתוכם כ-1.4 מיליון דולר בסבב אליפות העולם.

### צמידי אליפות העולם בפוקר

## ספריו

* 1985 - How to Win at Poker Tournaments
* 1997 - Championship No-limit and Pot-limit Hold'em: On the Road to the World Series of Poker
* 1998 - Championship Stud: 7-Card Stud, Stud/8, Razz
* 1999 - Championship Omaha: Omaha High-Low, Omaha High and Pot-Limit Omaha
* 2004 - Championship No Limit & Pot Limit Hold 'Em (The Championship Series)
* 2004 - Championship Tournament Poker (The Championship Series)
* 2004 - Beat Texas Hold'em
* 2005 - Championship Hold'em Tournament Hands: A Hand By Hand Strategy Guide to Winning Hold'em Tournaments (The Championship Series)
* 2005 - Win Your Way Into Big Money Hold'em Tournaments: How to Beat Casino and Online Satellite Poker Tournament (The Championship Series)
* 2005 - Championship Omaha (The Championship Series)
* 2005 - How to Win No-Limit Hold'em Tournaments
* 2007 - Championship Hold'em Satellite Strategy (The Championship Series)
* 2009 - No-Limit Texas Hold'em: The New Players Guide to Winning Poker's Biggest Game
* 2009 - Championship Table: At the World Series of Poker (1970-2007) (The Championship Series)


## קישורים חיצוניים

## הערות שוליים

קטגוריה:שחקני פוקר אמריקאים
קטגוריה:זוכי צמיד אליפות העולם בפוקר מארצות הברית
קטגוריה:זוכי צמיד אליפות העולם בפוקר באירוע המרכזי
קטגוריה:חברי היכל התהילה של הפוקר
קטגוריה:אמריקאים שנולדו ב-1944
גזה גודה

**גזה גודה** (במקור עד 1915 **גרינפלד** בהונגרית: **Goda Géza**; קומארום, 21 ביוני 1874 – בודפשט, 28 בספטמבר 1954) היה עיתונאי, מתרגם יהודי-הונגרי. הוא אביו של הסופר גאבור גודה.

## קורות חיים
גזה גרינפלד נולד במשפחה יהודית, בנם של יעקב גרינפלד ופרנציסקה בירינגר. לאחר שסיים את לימודי המשפטים שלו באוניברסיטת בודפשט (כיום אוניברסיטת אטווש לוראנד), הוא הפך לחבר מערכת של העיתון "יומן בודפשט" (Budapesti Napló). בשנת 1898 התיידד שם עם המשורר אנדרה אדי. הוא כתב דו"חות פרלמנטריים, סיפורים קצרים ומאמרי מערכת. בעיתון היומי "וילאג" (Világ), בשבועונים ובכתבי עת חברתיים הוא נלחם למען מטרות הדמוקרטיה האזרחית, בעיקר למען זכות הבחירה הכללית. הוא פרסם כמה מחקרים על כך, וכן כתב על סוגיית ההגירה וההצעה ל"חוק המשרתות", הוא כתב בשם העט מרפוריוס. בסוף שנות ה-20 של המאה ה-20 פרש מכתיבה בעיתונים והיה פעיל בכלכלה. הוא היה ממייסדי מועדון הבורסה ואחד המתרגמים ההונגריים הראשונים של צ'כוב. גודה עבד בכתב העת "משמר הלשון" שחקר את שפתו וסגנונו של מוֹר יוקאי. ב-23 במאי 1904, בבודפשט, נשא לאישה את ארז'בט זיפטר. הוא שרד את תקופת השואה, אך אין פרטים מדויקים כיצד. הוא הובא למנוחות בבית הקברות היהודי ברחוב קוזמה בבודפשט.

## עבודותיו
* גנרל יאנוש. קארוי מילבק. (סיפור היסטורי, בודפשט, 1904, מהדורה שנייה: בודפשט, 1913)
* הצעת "חוק המשרתות" (בודפשט, 1907)
* יום שישי הטוב ברומא (אוסף סיפורים קצרים, בודפשט, 1964)
* כלובים אנושיים. מבוא מאת גזה הגדוש. (בודפשט, 1967).

### תרגומיו
* קנוט האמסון: רעב . Magyar Hírlap: בודפשט, 1902
* צ'כוב, אנטון פבלוביץ' : חסר הערך. חברת פרנקלין : בודפשט, 1924
* לסאז', אלן-רנה : השטן הצולע. חברת פרנקלין: בודפשט, 1928
* נוימן, אלפרד: מורדים. חברת פרנקלין: בודפשט, 1932
* שו, ג'ורג' ברנרד : על סוציאליזם, קפיטליזם לנשים. דנטה: בודפשט, 1945)
* בונטה, פלורימונד: דרך הכבוד (בודפשט, 1950)
* קופניג, יוהאן : מאמרים ונאומים נבחרים (בודפשט, 1952)

## לקריאה נוספת
* Adatai a Petőfi Irodalmi Múzeum katalógusában (נתוניו בקטלוג מוזיאון הספרותי פטפי)
* Magyar életrajzi lexikon I. (A–K). Főszerk. Kenyeres Ágnes. Budapest: Akadémiai. 1967. (לקסיקון ביוגרפי הונגרי. עורכת ראשית אגנש קניירש)
* לקסיקון יהודי הונגרי. 1929. עורך פטר אויווארי. גזה גודה

## הערות שוליים

קטגוריה:מתרגמים יהודים הונגרים
קטגוריה:עיתונאים יהודים הונגרים
קטגוריה:סופרים יהודים הונגרים
קטגוריה:ניצולי השואה: הונגריה
קטגוריה:בוגרי אוניברסיטת אטווש לוראנד בודפשט
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:קומארום: אישים
קטגוריה:הונגרים שנולדו ב-1874
קטגוריה:הונגרים שנפטרו ב-1954
לולאת מופן

במתמטיקה, **לולאת מופן** היא לולאה המקיימת זהויות מסוימות. כל חבורה היא לולאת מופן. הלולאות נקראות על שמה של רות מופן , שהוכיחה ב-1935 ששלושה איברים a,b,c בלולאת מופן המקיימים את היחס (ab)c=a(bc) יוצרים חבורה. נובע מכאן שהחזקות x^n מוגדרות היטב.

בלולאת מופן כל האיברים הפיכים, והיא מקיימת את תכונת ההיפוך x^{-1}(xy)=y = (yx)x^{-1}. תת-לולאה ולולאת מנה של לולאת מופן הן לולאות מופן. הדוגמה המרכזית ללולאת מופן היא אוסף האיברים ההפיכים באלגברה אלטרנטיבית. כל לולאת מופן סופית פשוטה היא או חבורה פשוטה, או "לולאת Paige" (ראו להלן). לולאת מופן הלא-אסוציאטיבית הקטנה ביותר מתקבלת מהכפלת קיילי-דיקסון של החבורה S_3, והיא מסדר 12.

## זהויות
הזהויות הבאות שקולות זו לזו:
* z(x(zy)) = ((zx)z)y,
* x(z(yz)) = ((xz)y)z,
* (z(xy))z = (zx)(yz),
* z((xy)z) = (zx)(yz).
לולאה המקיימת אחת מהן, ולכן את כולן, היא לולאת מופן. כל לולאת מופן היא אלטרנטיבית מימין ומשמאל, ומקיימת את הזהות הגמישה. הגמישות מאפשרת לכתוב את הזהויות בצורה מקוצרת: z(x(zy)) = (zxz)y, x(zyz) = ((xz)y)z ו-
z(xy)z = (zx)(yz).

האסוציאטור מוגדר בכל לולאה לפי הזהות (a,b,c)(a \cdot bc) = (ab \cdot c) (מקורות שונים משתמשים בהגדרות דומות, אבל לא זהות). בלולאת מופן שבה מתקיימת הזהות [(x,y,z),x]=1, האסוציאטור מקיים (x_{\sigma 1},x_{\sigma 2},x_{\sigma 3}) = (x_1,x_2,x_3)^{\operatorname{sgn} \sigma}.

## תורת המבנה

לולאות מופן סופיות מקיימות את **תכונת לגרנז**', לפיה הסדר של תת-לולאה מחלק את הסדר של הלולאה (במתכונת משפט לגרנז'. לולאות סופיות פשוטות הן או חבורות פשוטות, או **לולאת Paige** של האיברים ההפיכים באלגברת אוקטוניונים מפוצלת מעל שדה סופי, מודולו המרכז \pm 1.

כל לולאת מופן מושרית על ידי חבורה עם שילוש http://www.quasigroups.eu/contents/download/2011/19_1.pdf.

ידוע (Shestakov, 2003) שלא כל לולאת מופן (ואפילו סופית) ניתנת לשיכון בלולאת האיברים ההפיכים של אלגברה אלטרנטיבית. שאלה זו עודנה פתוחה עבור לולאות מופן קומוטטיביות.

## לולאות מופן קומוטטיביות

בלולאת מופן קומוטטיבית מתקיימת הזהות (a,b,c)^3=1. נוסף לזה, כל חזקה שלישית שייכת לגלעין.

## ראו גם

* *[http://www.quasigroups.eu/contents/download/2011/19_1.pdf How and why Moufang loops behave like groups]*, S.M. Gagola III, 2011 

## קישורים חיצוניים
* 

קטגוריה:קוואזי-חבורות ולולאות
לזאר צארביץ'

**לזאר צארביץ**' (במונטנגרית: **Лазар Царевић**; נולד ב-16 במרץ 1999 בצטיניה שבמונטנגרו) הוא כדורגלן מונטנגרי המשחק בעמדת השוער בקבוצת פמליקאו מליגת העל הפורטוגלית.

## קריירת מועדונים
צארביץ' גדל במחלקת הנוער של גרבאלי המונטנגרית. בין השנים 2015–2017 שיחק בקבוצה הבוגרת של המועדון, במדיה ערך 64 הופעות במסגרת ליגת העל המונטנגרית.

ב-1 ביולי 2017 עבר צארביץ' לברצלונה מהלה ליגה. לאחר עונה במחלקת הנוער של המועדון, החל לשחק בברצלונה אתלטיק, קבוצת המילואים של המועדון.

ב-6 בנובמבר 2021 ישב צארביץ' לראשונה על ספסל הקבוצה הראשונה של המועדון, בתיקו 3-3 נגד סלטה ויגו במסגרת המחזור ה-13 בליגה לעונת 2021/2022.

ב-18 ביוני 2022 חתם צארביץ' על חוזה לשלוש שנים בוויבודינה נובי סאד מליגת העל הסרבית.

ב-22 באוגוסט 2024 חתם צארביץ' על חוזה ל-4 בפמליקאו מליגת העל הפורטוגלית.

## קריירה בין-לאומית
ב-24 במרץ 2022 ערך צארביץ' את הופעת הבכורה שלו בנבחרת מונטנגרו, בהפסד 1-0 לנבחרת ארמניה במשחק ידידות.

## תארים
;ברצלונה
* ליגת האלופות לנוער (1): 2017/2018

## קישורים חיצוניים

## הערות שוליים

קטגוריה:כדורגלנים מונטנגרים
קטגוריה:שוערי כדורגל מונטנגרים
קטגוריה:צטיניה: כדורגלנים
קטגוריה:כדורגלני ברצלונה אתלטיק
קטגוריה:כדורגלני ברצלונה
קטגוריה:כדורגלני וויבודינה נובי סאד
קטגוריה:כדורגלני פמליקאו
קטגוריה:כדורגלני נבחרת מונטנגרו
קטגוריה:מונטנגרים שנולדו ב-1999
Goals

**Goals** (בעברית: **מטרות**) הוא שיר שהוקלט על ידי הזמרת-יוצרת הברזילאית אניטה. השיר יצא לאור ב-9 בנובמבר 2018, כסינגל שיווקי מתוך המיני-אלבום, ''Solo''. בסמוך ליציאתו של "Goals", הוציאה אניטה את המיני-אלבום עצמו ואת שני הסינגלים הקודמים שיצאו מתוכו, "Veneno" ו-"Não Perco Meu Tempo".

הווידאו קליפ הרשמי של "Goals" יצא לאור ב-9 בנובמבר 2018 ופורסם ביוטיוב.

## רקע וכתיבה
השיר נכתב והופק על ידי פארל ויליאמס. "Goals" הוא הרצועה האחרונה מתוך המיני-אלבום, ''Solo'', וגם שיר הסולו הראשון שלה שמוקלט בשפה האנגלית בלבד. השיר, הוא המנון העצמה עצמית על אהבת הגוף ועל חוסר השלמות של האדם. בנוסף לכך, ישנו עיסוק מתמיד בשיר העוקב אחרי השגת מטרות. במקור, הוקלט השיר על ידי סלינה גומז.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-12 מיליון השמעות.

## וידאו קליפ
הווידאו קליפ הרשמי של השיר פורסם ב-9 בנובמבר 2018, ביום יציאתו של "Goals" כסינגל וביום יציאתם של שני הקליפים הנוספים. בתחילת הקליפ, ניתן לראות את אניטה רוקדת בחדר חשוך המואר באור כחול מעומעם, תוך שרקדניות ליווי מצטרפות אליה. ישנן סצנות בהן ניתן לראות תאורה אדומה וירוקה. קליפ מילים המציג גם את עטיפת המיני-אלבום פורסם באותו היום גם כן.

נכון לאוקטובר 2021, מונה הצפיות של הקליפ עומד על למעלה מ-22 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי אניטה
קטגוריה:שירים באנגלית
קטגוריה:שירים שנכתבו על ידי פארל ויליאמס
קטגוריה:שירים שהופקו על ידי פארל ויליאמס
קטגוריה:שירים עם נושאים פמיניסטיים
ליגת העל הספרדית בכדורגל נשים

**ליגת העל הספרדית לנשים** (בספרדית: **The Primera División de la Liga de Fútbol Femenino**) היא הליגה הבכירה במערכת הליגות של כדורגל הנשים בספרד שמופעלת על ידי פדרציית הכדורגל הספרדית המלכותית. הליגה נוסדה ב-1988 כליגה הלאומית לנשים ופועלת ברציפות משנה זו. במהלך השנים עברה שינויי שם ופורמט וכיום היא נחשבת לאחת הליגות הטובות באירופה והחל מעונת 2021/2022 תשלח שלוש נציגות לליגת האלופות לנשים. הליגה מוגדרת כיום כמקצוענית, כוללת 16 קבוצות ובמהלך שנות פעילותה היו בה 12 אלופות שונות. ברצלונה היא הקבוצה שזכתה הכי הרבה פעמים באליפות - 9 זכיות.

## היסטוריה
### הליגה הלאומית לנשים
הליגה נוסדה בשנת 1988 על ידי 9 קבוצות שלקחו חלק בעונתה הראשונה. במשך השנים הצטרפו לליגה קבוצות נוספות.
### ליגת הכבוד לנשים
החל מעונת 1996/1997 הליגה חולקה לארבעה בתים. מנצחות הבתים עלו לשלב חצי הגמר והמנצחות בשלב זה עלו לגמר כשהמנצחת בגמר הוכרזה כאלופה.
### הסופר ליגה הספרדית לנשים
החל משנת 2001/2002 שונה שוב הפורמט לליגה אחת שכוללת את כל הקבוצות שמשחקות מול כל האחרות בשיטת בית וחוץ. בתחילה כללה הליגה 14 קבוצות אך בהמשך עלה המספק ל-16 קבוצות. החל מעונת 2009/2010 הורחבה הליגה ל-24 קבוצות שחלוקו לשלושה בתים כשהקבוצות בבתים משחקות ביניהן. שתי הראשונות בכל בית ושתי הקבוצות הטובות מבין אלו שסיימו במקום השלישי עלו לפלייאוף כשבסוף העונה שתי הקבוצות הראשונות התמודדו במשחק אחד מכריע על תואר האליפות.
### ליגת העל לנשים
החל מעונת 2011/2012 הליגה מותגה מחדש כליגת העל לנשים (Primera División), שיטת הבתים בוטלה והליגה כללה 18 קבוצות וצומצמה ל-16 קבוצות בעונה העוקבת. החל מעונת 2016/2017 הליגה נקראת ליגה איברדולה (Liga Iberdrola) מטעמי חסות. השם שונה קצת ב-2019 לליגת העל איברדולה(Primera Iberdrola).

ב-10 ביוני 2020 הליגה הוכרה רשמית כליגה מקצוענית.

## המועדונים בליגה
קבוצות הליגה נכון לעונת 2021/2022 הן:

## אליפויות

### אליפויות לפי עונה

## קישורים חיצוניים

* 

## הערות שוליים

קטגוריה:ליגות כדורגל לנשים
קטגוריה:תחרויות כדורגל בספרד
תחנת הרכבת ולדיווסטוק

**תחנת הרכבת ולדיווסטוק** היא תחנת רכבת בולדיווסטוק שברוסיה, בקצה המזרחי של הרכבת הטרנס-סיבירית ותחנתה האחרונה. כמו כן מופעלים מהתחנה קוויAeroexpress (אקספרס פרימוריה) מתחנה זו לנמל התעופה הבינלאומי ולדיווסטוק (ולתחנת קנוויצ'י בנמל התעופה).
## היסטוריה
מתכנן הפרויקט, האדריכל פ. באזילבסקי, השתתף במעמד הנחת אבן הפינה לבניין התחנה במאי 1891 בנוכחות יורש העצר הנסיך ניקולאי אלכסנדרוביץ', הקיסר לעתיד ניקולאי השני. ב-2 בנובמבר 1893 התקיים טקס חגיגי של חנוכת התחנה ופתיחת קו הרכבת בתוואי ולדיווסטוק - אוסוריסק. בתחילה היה זה מבנה אבן עם גג ברזל, שהיה חד-קומתי באמצעו ודו-קומתי בקצותיו. רצפות הבניין חופו בלוחות חרס יפני, שנשמרו היטב עד היום.

בשנים 1910–1912, בשל בניית תחנת הרכבת מוסקבה ירוסלבסקי, תוכננה התחנה בוולדיווסטוק והורחבה על ידי המהנדס פלנסון בדמיון לתחנת ירוסלבסקי, מה שיצר תחנות גמורות מבחינה אדריכלית בשני קצוות הרכבת הטרנס–סיבירית. המבנה המקורי הפך לאחד מחלקי תחנת הרכבת. בחזית המערבית היה סמל הפסיפס של מחוז פרימורסיה, במזרח - סמל מוסקבה.

מאז 1924 החלה חזות המבנה להשתנות בהדרגה: הנשר הדו-ראשי הוסר, לוחות הפסיפס נעלמו מתחת לשכבת טיח ותבליטי קרמיקה מזוגגת על פולקלור רוסי ואגדות, וצבע החזית השתנה מצהוב לירוק. בשנת 1936 צויר פנים התחנה  על ידי האמן גריגורוביץ' ועשרים שנה לאחר מכן ו. גראסימנקו צייר את אולם הכרטיסים, ויצר פאנל "המולדת הגדולה שלנו".

בשנות השבעים והשמונים של המאה העשרים נצבעו הקירות החיצוניים בירוק. שחזור המבנה, שבוצע בשנים 1994–1996 על ידי החברה הרוסית-איטלקית Tegola Canadese, קירב את המבנה למראה הטרום-מהפכני ההיסטורי והסמל הדו-ראשי הוחזר. בתחנה הוצבו ציורים של הקיסר פיוטר הגדול והנסיך מוראייב-אמורסקי.

בשנת 2017 נחנכה בתחנה אנדרטה לזכרו של הקיסר ניקולאי השני.
## גלריה

קובץ:Владивосток вокзал поезда под залом ожидания.JPG|רכבות עוברות מתחת לחדר ההמתנה
קובץ:Vladstation.jpg|תחנת הרכבת ולדיווסטוק
קובץ:Vladivostok railway station 19920503.jpg|תחנת הרכבת ולדיווסטוק בשנת 1992


## קישורים חיצוניים

## הערות שוליים

קטגוריה:ולדיווסטוק
קטגוריה:רוסיה: תחנות רכבת
קטגוריה:פרימוריה
קטגוריה:1893 ברוסיה
שיר הגנרל קים איל-סונג

[ממוזער|דיוקנו של [קים איל-סונג]]

**שיר הגנרל קים איל-סונג** (בקוריאנית: **김일성장군의 노래**) הוא שיר לכת פופולרי בקוריאה הצפונית, שהולחן על ידי קים וון-ג'יון בשנת 1946. השיר משבח את קים איל-סונג, מייסד קוריאה הצפונית ו"הנשיא הנצחי" שלה, שנפטר ב-1994, ומהווה חלק מפולחן אישיות נרחב גם בעשור השני של המאה ה-21.

השיר, שעושה שימוש נרחב בכלי הקשה ובכלי נשיפה על מנת להעצים את "האווירה המהפכנית" שלו, הוא למעשה יצירת האמנות המוקדמת ביותר המתייחסת ישירות לקים איל-סונג, ולפיכך נחשב כמסמן את תחילת פולחן האישיות של "המנהיג הנצחי".

בתחילת שנות ה-80 של המאה ה-20, קים ג'ונג-איל, השליט השני של קוריאה הצפונית ובנו של קים איל-סונג, החל לעודד את השימוש הפומבי בשיר במגוון אירועים והזדמנויות שונות. כך, השיר החל להיות מושמע באירועים ובמפגשים ציבוריים בקוריאה הצפונית, לצד ההמנון הלאומי, כהמנון דה פקטו נוסף של המדינה, כאשר מרבית הצפון קוריאנים מכירים את מילות השיר בעל-פה.

לטענת מקורות צפון קוריאנים, הלוויינים קוואנגמיונגסונג 1 ו-קוואנגמיונגסונג 2, ששוגרו בשנים 1998 ו-2009, משדרים בין היתר גם את מילות השיר.

שני התווים הראשונים של השיר משמשים כאות מרווח ברדיו הממשלתי הצפון-קוריאני, והשיר מהווה נעימת הפתיחה של שידורי הטלוויזיה הממלכתית של קוריאה הצפונית מדי יום.

כמו כן, הנוסח המלא של השיר חקוק על גבי שער הניצחון של פיונגיאנג.

## ראו גם
* פולחן האישיות הצפון קוריאני

## קישורים חיצוניים

* 
* לחן השיר  ו
* תרגום לאנגלית של השיר, סרטון באתר יוטיוב

## הערות שוליים

קטגוריה:קוריאה הצפונית: תרבות
פיצוץ בחצות

**פיצוץ בחצות** (נקרא גם: **לילה בטבריה**) הוא קופרודוקציה ישראלית-צרפתית משנת 1965,  בביומו של הרווה ברומברז'ה .

## עלילה
מהנדס צרפתי המועסק כיועץ למפעל המוביל הארצי נקלע למשבר משפחתי בזמן שהותו בישראל. אשתו מנהלת יחסי קרבה עם מהנדס מקומי ובמקביל מתקרב הבעל למזכירתו היפה. הצרות נשכחות ברגע שנודע על היעלמותה של בתם הקטנה של הזוג. יש הגורסים שנחטפה על ידי פושעים מקומיים ואחרים מאשימים את סוריה. לאחר פעולות חיפוש מקיפות, מתגלה הילדה בתוך שדה מוקשים.

## הפקה
הסרט הופק על ידי חברת סרטי גבע והמפיק מרדכי נבון, בשיתוף מאיר מגן. לתפקידים הראשיים לוהקו השחקנים הצרפתים פסקל פטי ורמון פלגרן. בין השאר, משחקים בסרט שחקנים ישראלים רבים. הקרנות הבכורה נערכו בישראל ובצרפת בשנת 1965.

## שחקנים
*פסקל פטי 
*רמון פלגרן 
*גאולה נוני
*גדעון שמר
*נתן כוגן
*אלכס פלג
*אלישבע מיכאלי
*יעקב בודו
*אברהם בן-יוסף
*יצחק מיכאל שילה
*ציפורה לפיד
*אברהם רונאי
*יוסף שילוח

## קישורים חיצוניים

*
*
*

קטגוריה:סרטי דרמה ישראליים
קטגוריה:סרטים בצרפתית
קטגוריה:סרטים רב-לשוניים
קטגוריה:סרטים ישראליים משנת 1965
ויליאם רייט

**ויליאם רייט** (באנגלית: **William Wright**; 17 בינואר 1830 – 22 במאי 1889) היה מזרחן בריטי ופרופסור לערבית מאוניברסיטת קיימברידג'.

## ביוגרפיה
ב-1830 נולד ויליאם רייט בבנגל לאלכסנדר רייט וליוהאנה לבית אוברביק. רייט רכש את השכלתו באוניברסיטאות סנט אנדרוז, האלה-ויטנברג וליידן. הוא עבד כפרופסור לערבית ביוניברסיטי קולג' לונדון החל מ-1855 עד 1856, אז עבר לעבוד בטריניטי קולג'. ב-1861 הצטרף רייט לצוות המחלקה לכתבי יד שב, שם עבד עד 1869. ב-1870 שב רייט לכהן כפרופסור לערבית, הפעם באוניברסיטת קיימברידג'. הלה כיהן בתפקיד עד מותו ב-1889.

## ספריו

* **A Grammar of The Arabic Language**, Cambridge University Press, 1874


## קישורים חיצוניים

## הערות שוליים

קטגוריה:מזרחנים בריטים
קטגוריה:סגל אוניברסיטת קיימברידג'
קטגוריה:בריטים שנולדו ב-1830
קטגוריה:בריטים שנפטרו ב-1889
לולאה (מבנה אלגברי)

[ממוזער|220px|סוגי ה[מבנה אלגברי|מבנים האלגבריים, ממאגמה ועד חבורה כולל לולאה.]]
באלגברה, **לולאה** היא מבנה אלגברי עם פעולה בינארית אחת ואיבר יחידה, שבו פעולות הכפל משמאל ומימין בכל איבר הן הפיכות. בפרט, כל איבר הפיך מימין ומשמאל. בלולאה אין מניחים אסוציאטיביות, ולכן ההפכיים מימין ומשמאל אינם מוכרחים להיות שווים. 

לולאות מזכירות במבניהן את החבורות בכך שפעולת ה"חילוק" תמיד אפשרית אצלן, אך ההבדל העיקרי בין השניים הוא שהפעולה הבינארית בלולאת אינה צריכה להיות אסוציאטיבית. 

ניתן להגדיר לולאה גם כקוואזי-חבורה בעלת איבר יחידה.

## ראו גם

* לולאת מופן

## לקריאה נוספת

* Hala Orlik Pflugfelder, Historical notes on loop theory - ראשיתה של תורת הלולאות, 1920–1960

קטגוריה:קוואזי-חבורות ולולאות
מועדון סיף מכבי מעלות

ממוזער|שמאל|250px
ממוזער|שמאל|250px|מועדון סיף מכבי מעלות
**מועדון סיף מכבי מעלות**, הוא מועדון עירוני לסיף הפועל במעלות-תרשיחא. המועדון שהוקם בשנת 1994 מתמחה בענף הדקר. אחד ממועדוני הסיף המובילים והמצליחים בתולדות מדינת ישראל עם כמות המדליות הגדולה בתולדות המדינה. חלק מסייפי וסייפות המועדון חברים בנבחרות ישראל בסיף, לקדטים, נוער ובוגרים.

## היסטוריה
מועדון סיף מכבי מעלות הוקם בשנת 1994 על ידי מאמן הסיף יעקב פרדמן. המועדון נחשב למועדון הצעיר מבין המועדונים המובילים במדינה ולהישגי ביניהם. מאז הקמתו הצמיח המועדון את כמות האלופות והאלופות הגדולה בתולדות ענף הדקר מאז הקמת המדינה.

עד שנת 2026 זכו סייפי המועדון ב-36 מדליות מאליפויות עולם ואירופה לנוער וקדטים ואוניברסיאדה. סייפי המועדון זכו במעל 80 מדליות מתחרויות גביע העולם ואירופה לנוער וקדטים ובמאות מדליות באליפות ישראל וגביע המדינה בכל הגילאים.

מועדון הסיף מכבי מעלות היחיד בישראל שהקים אכסניה צמודה לאולם האימונים עבור ספורטאים ומאמנים עבור מחנות אימון.

מנהל הספורט והיחידה לספורט הישגי הכירו בהישגיות המועדון ואישרו הקמת פנימיית יום ומרכז מצוינות במתקן האימונים הנמצא סמוך לבית הספר נתיב מאיר במעלות.

## הנהלת המועדון
* יורי קוצ'ר – נשיא מועדון סיף מכבי מעלות
* שרון דוידזון – חבר הנהלת איגוד הסיוף
* עידן כפיר – מנכ"ל העמותה
* יעקב פרדמן – מנהל המועדון

## צוות המאמנים
* יעקב פרדמן – מאמן ראשי ומנהל מקצועי
* אנה קניאז'יצקי – מאמנת ילדים וקבוצת וותיקים

## הישגים אישיים וקבוצתיים
ממוזער|245x245 פיקסלים|יעקב פרדמן ואמילי שטפנוב אלופת אירופה לקדטים 2026 טביליסי.
ממוזער|יעקב פרדמו וגלעד כהן סגן אלוף אירופה קדטים בקבוצות 2026 טביליסי
ממוזער|יעקב פרדמן ודב וילנסקי אליפות אירופה לנוער 2024 איטליה, נאפולי
ממוזער|וילנסקי דב אלוף אירופה לנוער 2024 נאפולי איטליה
ממוזער|ניקול פייגין ויעקב פרדמן אליפות עולם לנוער 2023 Plovdiv
ממוזער|אלופות העולם לנוער ומאמני נבחרת ישראל יעקב פרדמן ואלכסנר איבנוב. דובאי 2022
ממוזער|Junior Championships Talin 2023 ,Yonatan Choenממוזער|יונתן כהן אלוף אירופה נוער 2023 טאלין, אסטוניה
טקסט=אליפות אירופה בוגרים 2022 אנטליה, תורקיה|ממוזער|אליפות אירופה בוגרים 2022 אנטליה, טורקיה
### אליפות עולם לנוער

### אליפות עולם לקדטים

**<big>אליפות אירופה בוגרים</big>**

### אליפות אירופה לנוער

### אליפות אירופה לקדטים

**<big>גרנד פרי</big>**

### [[אוניברסיאדה]]

### [[המכביה]]

## מדליסטים

## קישורים חיצוניים

* 
* 
* 
* 
* אלוף אירופה ישראלי שנה שנייה ברציפות - דב וילנסקי זכה באליפות אירופה בסיף נוער
* הצלחה למתחרות ממעלות באליפות אירופה לנוער בסייף: ניקול פייגין, אלכסנדרה קרבץ ואדל בוגדנוב
* 
* 
* 
* 
* 
* 
* זיו פרבר, סיף, אליפות ישראל לילדים ונוער: האלופות של מכבי מעלות, באתר "צפון 1", 25 ביוני 2021
* זיו פרבר, סייף, תחרות גביע ישראל לגילאי 10–14: הצלחה גדולה לסייפות מכבי מעלות, באתר "צפון 1", 27 באוקטובר 2021
* 
* 
* 
* סייף: נבחרת דקר הנערות של ישראל זכתה היום במדליית הזהב באליפות העולם בדובאי

## הערות שוליים

קטגוריה:קבוצות סיף ישראליות
קטגוריה:מעלות-תרשיחא: ספורט
זרם הקרח מיל

**זרם הקרח מיל** (באנגלית: **Mill Stream Glacier**) הוא קרחון יובלי (זרם קרח), באזור חוף דופק של שטח חסות רוס שבאנטארקטיקה. 

זרם הקרח מיל מנקז את רמת הקוטב.

זרם הקרח זורם לכיוון צפון-מערב, בין רכס סאפורטרז לבין מסיב אוטאוויי.

קצב זרימת זרם הקרח איטית ביותר.

זרם הקרח מיל נשפך אל קרחון מיל.

רוחבו של זרם הקרח 22 קילומטרים ואורכו של זרם הקרח 27 קילומטרים. 

## היסטוריה
### גילוי ומיפוי זרם הקרח

זרם הקרח התגלה ומופה על ידי משלחת הסקר הגאולוגי האנטארקטי של ניו זילנד (New Zealand Geological Survey Antarctic Expedition), אשר חקרה את אנטארקטיקה בין השנים 1961  – 1962.

### מקור השם

שמו של זרם הקרח ניתן לו בעת שניתן שמו של קרחון מיל.

שני הקרחונים נקראים על שמו של יו רוברט מיל (Hugh Robert Mill), גאוגרף ומטאורולוג סקוטי, והיסטוריון של אנטארקטיקה.

## קישורים חיצוניים

* זרם הקרח מיל באתר הסקר הגאולוגי של ארצות הברית
* זרם הקרח מיל באתר הגאזט האנטארקטי המשווה SCAR של ממשלת אוסטרליה

## הערות שוליים

מיל
קטגוריה:שטח חסות רוס: גופי קרח